section_heading: Znanstveno-istraživački rad
paragraph_text: S obzirom na bogati znanstveni opus, prof. Previšić je u akademskim krugovima prepoznatljiv autor, u prvom redu po svojim knjigama i člancima, u kojima je među prvima u nas, a na mnogim područjima i prvi, objašnjavao fenomene strategija nastupa na stranim tržištima, posebice izravnih ulaganja. Način obrade i klasifikacija organizacijskih struktura međunarodnih poduzeća, a posebice grupa društava koje je autor izložio predstavlja najkompleksniju i najsofisticiraniju obradu problematike organizacijskih struktura grupa poduzeća.